BFN-paartjie sterf in brand in aftreeoordŉ Bejaarde paartjie het Donderdagaand in hul huis in Vleurdal-aftreeoord in Bloemfontein gesterf ná ŉ brand uitgebreek het. Vanessa Jackson, woordvoerder van ER24 sê die oorsaak van die brand is nog nie bekend nie, maar volgens sekuriteitsbeamptes by die aftreeoord het die brand omstreeks 02:30 uitgebreek. Onderskeie noodpersoneel het na die toneel gehaas en het die losstaande eenheid in ligte laaie sien staan. Die bejaarde paartjie wat in die eenheid gewoon het, beide in hul 70s, het in die brand gesterf en is op die toneel dood verklaar. Die voorval sal deur die owerhede ondersoek word.